চট্টগ্রাম, ২১ জুন (শীর্ষ নিউজ ডটকম): চট্টগ্রামের রাঙ্গুনিয়ায় ইউপি চেয়ারম্যান প্রার্থী জাহাঙ্গীর আলম এবং উপজেলা ছাত্রলীগ সভাপতি মোহাম্মদ ইউনূসকে গ্রেফতার করেছে পুলিশ। এদিকে ১৩টি ইউনিয়নে নির্বাচন শেষে বিকেল সাড়ে ৪টা থেকে ভোট গণনা চলছে।  উপজেলা নির্বাহি কর্মকর্তা মোহাম্মদ আশরাফুল আলম জানান, আজ মঙ্গলবার দুপুরে সরফভাটা ইউনিয়নে নির্বাচন চলাকালে একটি কেন্দ্রে ভোটারদের প্রভাবিত করার অভিযোগে  মোহাম্মদ ইউনূসকে গ্রেফতার করা হয়। এর আগে সোমবার গভীর রাতে বেতাগী ইউনিয়নের চেয়ারম্যান প্রার্থী জাহাঙ্গীর আলমকে গ্রেফতার করা হয়।  রাঙ্গুনিয়া থানার ওসি আব্দুল লতিফ জানান, দুটি মামলার পালাতক আসামি হিসেবে বেতাগী ইউনিয়নের মৌলভি ঘাটা এলাকা থেকে জাহাঙ্গীরকে গ্রেফতার করা হয়েছে।  (শীর্ষ নিউজ ডটকম/প্রতিনিধি/সাখা/শাসি/১৭.২৬ ঘ.)